הוועדה המיוחדת לפניות הציבור, כנסת 19, פרוטוקול מספר 6, 2013-05-21 14:00

עדי קול: שלום, תודה שבאתם.

עדי קול: יש פה נציגים, אבל לא הנציגים שביקשנו.

עדי קול: סיכמנו את הישיבה הקודמת עם שתי החלטות ודרישות.

עדי קול: אחת מהן, להחזיר מיד את האפשרות לטסטים באזור של נצרת, ונאמר כאן שניתן יהיה למצוא פתרון ואפשר יהיה לעשות את זה למחרת, וכאמור, הדבר לא קרה.

עדי קול: דבר שני, ביקשנו לקדם את פתיחת הסניף בנצרת מחדש.

עדי קול: הבאנו כמה הצעות איך לעשות את זה וקיבלנו תשובה מאוד לקונית, כללית, שמדברת על העברת האחריות התקציבית אל הרשות המקומית, אחרי שקיבלנו כאן עמדה שזה לא חוקי, לא נכון, למרות שנעשה במספר יישובים.

עדי קול: אני פניתי למנכ"ל באופן אישי והוא לא נענה - גם מתוך הוועדה, אתם זוכרים?

עדי קול: התקשרתי אליו מכאן והוא הבטיח לי שיהיה פתרון.

עדי קול: פנינו אתמול וביקשנו שהוא יגיע או נציג מטעמו – גם זה לא נענה.

עדי קול: אני יודעת שאתה הנציג, ואנחנו שמחים שהגעת, מר כהן, אבל אני חושבת שראוי שיתייחסו לוועדה באופן הולם וישלחו נציג רלוונטי אחראי לסוגיה, שייתן לנו גם תשובות למה מתעלמים מהחלטה של ועדה.

עדי קול: אנחנו נמשיך לקיים ישיבות ועדה עד שנקבל את התשובות המתאימות.

עדי קול: בעיניי, ההתייחסות והתוצאה שקרתה בפעם שעברה זה ביזוי של ועדה של הכנסת.

<גילי- גלעד כהן: התשובות שיש אצלי הן התשובות שבעיקר ימנעו או לא ימנעו - - -

עדי קול: ואני גם יודעת שלא הגיעו אנשים בגלל איזה אירוע.

עדי קול: נכון?

<גילי- גלעד כהן: אצלנו במשרד?

עדי קול: כן.

עדי קול: אני רוצה רק לציין לפרוטוקול שיש אירוע שהוא יותר חשוב.

<גילי- גלעד כהן: מה האירוע?

עדי קול: יש איזו חגיגה שקוראים לה "מחוזיאדה", שהיא יותר חשובה מהדיון על משרד הרישוי.

<גילי- גלעד כהן: אני לא משוכנע, כי אני מנהל קבוצה במחוזיאדה ואני עדיין פה.

חנא סוייד: יכול להיות שהוא בא להגיד שהם פותחים את המשרד.

עדי קול: אם באת להגיד את זה, אז אין בעיה.

<יצחק שדה: אבל אנחנו רוצים להבין גם למה לא יישמו את החלטות הוועדה אחרי שישבנו פה והיתה החלטה שלמחרת בבוקר, ביום רביעי בבוקר, יהיו טסטים, ואנשים שמו פס על כל המערכת.

<ג'מאל נסאר: זאת אומרת, בעברית צחה, הדרישה שלך לא יושמה בכלל.

<יצחק שדה: שום דבר לא יושם.

עדי קול: לגמרי.

עדי קול: אתה רוצה לענות למה?

<גילי- גלעד כהן: האמת היא שאני שומע בפעם הראשונה על ההחלטה שהתקבלה פה בפעם הקודמת.

עדי קול: אז איזה מין שליח אתה?

<גילי- גלעד כהן: לגבי פתיחת הטסטים ביום למחרת.

<גילי- גלעד כהן: אני יודע שאנחנו עושים מהלכים לפתיחת מקום חדש לטסטים, אנחנו צריכים למצוא מקום.

<גילי- גלעד כהן: אי-אפשר להוציא טסטים מחניון.

עדי קול: אני רוצה להיעלב באופן רשמי ופומבי מהתשובה הזאת.

עדי קול: קודם כול, מהתשובה הראשונה שלך שהיתה: אני לא יודע מה היתה ההחלטה.

עדי קול: אם אתה הנציג הרשמי, והמנכ"ל התעקש שאתה הנציג הרשמי, אתה צריך לדעת מה דיברו פה, את פרוטוקול - - -

<גילי- גלעד כהן: אני יודע מה דיברו פה.

<גילי- גלעד כהן: אני לא מכיר את זה שביקשתם לפתוח יום אחרי.

עדי קול: ביקשנו, ואפילו ציון מזרחי היה פה ואמר.

עדי קול: יש לנו פה מכתב, ועוזי יצחקי, המנכ"ל, אומר: יחד עם זאת, ובמענה לבקשתך, הנחה שר התחבורה, חבר הכנסת ישראל כץ, לאתר באופן מיידי מקום יציאה למבחני נהיגה מעשיים.

עדי קול: אז אני יודעת שאי-אפשר מהחנייה או כל מיני דברים כאלה.

עדי קול: רק אל תיתן לנו את התשובות האלה, כי המנכ"ל אמר את זה.

עדי קול: הוא אמר "מיידי", והוא גם ענה לי את זה בטלפון באותה שיחה.

עדי קול: אם זאת התשובה, אז בואו - - -

<דוד תמיר: הוועדה גם מכירה את לוחות הזמנים של התנהלות - - -

עדי קול: לכן שמחנו שהבטיחו לנו יום אחרי.

עדי קול: שמחנו.

<דוד תמיר: אני לא יודע מי הבטיח, אבל גם מה שנכתב כאן על-יד המנכ"ל – כשהמנכ"ל אומר "מיידי", זה אומר שהמשרד פועל בעיצומם של ימים אלה.

<דוד תמיר: והוא לא התחיל לפעול היום, הוא התחיל לפעול עוד לפני הדיון שהיה בישיבה הקודמת, ולכן זה נאמר "באופן מיידי".

<דוד תמיר: פועלים למציאת פתרון.

<דוד תמיר: היום בשטח יש אתר ברחוב התוצרת בנצרת עלית, שאמורות להסתיים בו העבודות להכשרה ליציאה.

<שמעון גפסו: רבותי, אני אומר לכם מראש - לא תקבלו היתר לפתוח שם.

<שמעון גפסו: מדובר במבנה תעשייה.

<שמעון גפסו: איך משרד ממשלתי יכול להשתין בקשת על החוק?

<שמעון גפסו: אני לא אתן לכם לעשות דבר כזה, אני אומר לכם מראש.

<דוד תמיר: המקום הזה מחייב רישיון עסק?

<שמעון גפסו: המקום מחייב רישיון עסק והמבנה הוא מבנה תעשייה בלבד.

<שמעון גפסו: יש מספיק משרדים - תשכרו, בבקשה, בשמחה רבה.

<שמעון גפסו: אני גם אמרתי ליזם שכל העסק שלו ייסגר במידה שהוא ישכיר לכם.

<שמעון גפסו: חבל שאתם לא בודקים, אני מתפלא.

<שמעון גפסו: אני מבטיח לסמס עכשיו לישראל, מה זה החוצפה הזאת?

<שמעון גפסו: זו חוצפה ממדרגה ראשונה.

<שמעון גפסו: אתם משרד ממשלתי?

<שמעון גפסו: אתם חלטוריסטים.

<דוד תמיר: דווקא התגובה הזאת מאוד טובה לעמדה של משרד התחבורה, כי משרד התחבורה מתפקד – אני לא מדבר על עכשיו, אני מדבר על שלוש שנים אחורה - - -

חנא סוייד: טובה למשרד התחבורה, אבל היא לא טובה לתושבים.

<ג'מאל נסאר: אבל לא על חשבוני, לא אני אהיה הקורבן שלכם, של הפרוצדורות שלכם.

<דוד תמיר: דווקא נראה לי שמשרד התחבורה הוא היחיד ששומר על תרבות דיבור.

חנין זועבי: אתה מדבר על הבניין הקודם, שהיה?

<שמעון גפסו: לא.

<שמעון גפסו: הבניין הקודם מורשה למשרדים, והיה משרד מצוין.

<שמעון גפסו: גברתי, ברשותך, אולי אתחיל - - -

עדי קול: אתן לך, אבל אני רוצה לשמוע מהנציג אם יש לו תשובה יותר טובה להציע לנו.

עדי קול: אם לא, נשמע את הרעיון שלך.

<דוד תמיר: מבחינתנו, ב-1 ביוני אמור להיפתח המיקום שמשרד התחבורה איתר.

<דוד תמיר: אנחנו מבינים עכשיו שהעירייה תמנע את העניין הזה ונצטרך - - -

<שמעון גפסו: מה יש להבין?

<שמעון גפסו: - - - קיבל הודעה.

עדי קול: אז לא דיברתם עם ראש עיריית נצרת עלית לפני שהתחלתם?

עדי קול: מזל שקיימנו את הדיון כדי שתוכלו להיפגש.

חנא סוייד: פועלים בחלל ריק.

<דוד תמיר: בכל הכבוד, במשך שלוש השנים האחרונות עיריית נצרת עלית הפרה סיכומים כתובים מול משרד התחבורה.

עדי קול: דיברנו גם על זה שאנחנו רוצים לפתוח את הסניף בנצרת.

עדי קול: העברתם לנצרת עלית - עכשיו אין בנצרת עלית וגם אין בנצרת, ובנצרת עלית זה בסניף לא הגיוני, ובכלל עוד לא דיברנו על זה שדיברנו פתיחה בנצרת.

<מחמוד חוסאם: זה מקום עלוב שחבל על הזמן.

<מחמוד חוסאם: בושה לדבר על זה.

<דוד תמיר: אבל איך אפשר מצד אחד להגיד למשרד התחבורה: אתם לא עושים כלום, וכשמשרד התחבורה מאתר מקום אתם אומרים לנו שזה מקום עלוב.

<קריאה: אבל נתנו פתרון יותר טוב.

<קריאה: אמרנו: נחזור למקום שיצאו ממנו.

<קריאה: בעל המקום מוכן, דיברנו אתו.

עדי קול: אני חושבת שהבענו את התרעומת שלנו.

עדי קול: להמשיך להביע או שהבנתם את התרעומת?

עדי קול: נמשיך מדי פעם להביע תרעומת.

עדי קול: אבל אתן את רשות הדיבור לראש העיר, ואחר כך אתן גם לאחרים.

<שמעון גפסו: תודה רבה, חברת הכנסת קול.

<שמעון גפסו: אדוני, שכני, ראש העיר נצרת, חבריי, מורים לנהיגה, חברי הכנסת, אשים את הדברים.

<שמעון גפסו: אני חושב שאחרי התמונה שאציג הדבר יהיה ברור.

<שמעון גפסו: קודם כול, בשביל להבהיר – נצרת עלית ונצרת הן שתי רשויות שונות.

<שמעון גפסו: נצרת היא עיר ערבית, נצרת עלית היא עיר יהודית.

<שמעון גפסו: גם בנצרת וגם בנצרת עלית צריך היה להיות משרד רישוי, וגם זה ברור.

<שמעון גפסו: כשנפתח במרץ 2010, היה אמור להיפתח גם בנצרת.

<שמעון גפסו: במרץ 2010, כשנפתח משרד התחבורה בנוכחות השר ישראל כץ היה באמת הסכם שהעירייה תממן שני עובדים לצורך הדבר הזה, ובאמת התחלנו לעבוד כך.

<שמעון גפסו: אבל בא משרד הפנים ואמר לנו: לכם – לרשות - אסור לממן עובדים למשרד אחר.

<שמעון גפסו: אני, להבדיל מהמשרד הסמוך לימיני, אמנם הייתי בוועדה אחרת במדינת ישראל, אבל כשהגעתי חזרה מיד ביקשתי לקרוא את כל הפרוטוקולים.

<שמעון גפסו: קראתי את המסמך שהגיע ממשרד הפנים, שהוא מאשר להעסיק פקידה בחצי משרה.

<שמעון גפסו: אבל כתוב בשורה נוספת, מה שאף אחד לא שם לב, שזה יתוקצב על-ידי משרד התחבורה.

<שמעון גפסו: אנשים לא מבינים – לנו, לרשות, אסור לנו לעשות דברים בניגוד לחוק.

<שמעון גפסו: לא יכול להיות שיד אחת של מדינת ישראל, שנקראת משרד הרישוי, תגיד לנו: תביאו לנו כסף ומצד שני משרד הפנים יגיד: אתם לא יכולים להוציא את הכסף.

<שמעון גפסו: אנחנו פועלים במסגרת החוק.

<שמעון גפסו: כשמשרד הרישוי רצה להגיע לנצרת עלית אני, במסגרת השיפוצים וההתאמות, עשיתי על חשבון עיריית נצרת עלית שיפוצים גדולים מאוד כדי להתאים את הכניסות ואת היציאות, ובאמת יש לי תעודת הוקרה של מר טאטור, שהוא יושב-ראש ארגון המורים לנהיגה.

<שמעון גפסו: אני מעוניין במשרד הזה לא פחות מכל אחד אחר שיושב פה.

<שמעון גפסו: יחד עם זה, אני מעוניין לעשות דברים במסגרת החוק.

<שמעון גפסו: שלוש שנים וכמה חודשים עבד המשרד הזה מצוין מבלי שהשתתפנו בתקציב.

<שמעון גפסו: היה פה אדון שקראו לו גאנם חמאדה, שהיה הממונה, וזה עבד מצוין.

<שמעון גפסו: פתאום הגיע גדעון לוי – ואני לא מכיר את הבן-אדם, רק השם – והוא - - -

<שלומית אבינוח: גאנם חמאדה היה ראש אגף הרישוי.

<שמעון גפסו: אני לא יודע מה הוא היה, הוא דאג שהמשרד הזה יעבוד.

<שמעון גפסו: אני לא מבין בדברים האלה.

<שמעון גפסו: הוא דאג שהמשרד יעבוד ובאמת שלוש שנים לא השתתפנו בשקל אחד.

<שמעון גפסו: באמת הפרנו את החוזה, אבל לא בגלל שרצינו להפר אלא בגלל שהחוק והיועצת המשפטית שלנו – שהיא לא בדיוק חברה שלי - קבעה שאסור לנו.

<שמעון גפסו: ברגע שהיא קבעה – מבחינתי, אם משרד הפנים אומר לי לא, אני לא יכול לבצע.

<שמעון גפסו: אמרנו למשרד התחבורה: ברגע שיהיה לי אישור ממשרד הפנים להעסיק שני עובדים או לשלם X כסף בתמורה על מנת לתת את השירות הזה לציבור, אני רשות איתנה, יש לי עודף תקציבי, אני יכול להרשות לעצמי לממן גם עשרה עובדים, אין שום בעיה.

<שמעון גפסו: רק הדבר צריך להתבצע במסגרת - - -

עדי קול: האנשים שמעו את זה?

<קריאה: כן, כן, אין בעיה.

<שמעון גפסו: אני, יותר מכל אחד אחר, מעוניין שמשרד הרישוי יישאר במקומו בנצרת עלית.

<שמעון גפסו: זה מצד אחד.

<שמעון גפסו: אבל לקחת את המקום הזה, שהיה מכובד גם לתושבים וגם לשכנים – ואנחנו באמת נותנים שירות לכל התושבים, גם לתושבים הערבים והכפרים.

<שמעון גפסו: אני חושב שכולם יודעים שקיבלו שירות מצוין באזור.

<שמעון גפסו: אני חושב שיודעים את זה.

<יצחק שדה: זה משרד הרישוי שנותן שירות להכי הרבה אנשים בארץ, רבותי.

<שמעון גפסו: 500 כניסות ביום במשרד הרישוי.

<שמעון גפסו: פתאום באים ואומרים לי: תשמע, אנחנו לוקחים איזה חדר שמיועד להיות מוסך בהגדרת התב"ע ורוצים להפוך את החדר הזה, שמיועד להיות מוסך, למשרד רישוי.

<שמעון גפסו: עם כל הכבוד, אני גוף מבוקר, יש עלי ביקורת של מבקר המדינה.

<שמעון גפסו: אתם רוצים לשכור משרד?

<שמעון גפסו: בבקשה, אפנה אתכם לעשרות מקומות שיש שם משרדים שישמחו להשכיר לכם, רק אני מבקש שתעשו את הדברים במסגרת החוק, ואת זה אני גם מתכוון לסמס עכשיו לשר.

<שמעון גפסו: לא תקבלו ממני היתר – ולא משנה אם אתה או משרד ראש הממשלה או משרד הבריאות.

<שמעון גפסו: כל משרד, ממשלתי או לא ממשלתי, שיגיע לנצרת עלית יפעל במסגרת החוק ולא בניגוד לחוק.

<שמעון גפסו: תודה רבה.

עדי קול: תודה.

עדי קול: ראש עיריית נצרת, בבקשה.

<ראמז ג'ראיסי: אני רוצה לחלק את העניין לשני מישורים.

<ראמז ג'ראיסי: המישור הראשון הוא היותר עקרוני - לא יתכן שאזור שגרים בו יותר מ-300,000 תושבים – אני מדבר על נצרת, נצרת עלית, הכפרים מסביב – שלא יהיה בו משרד רישוי ראשי, אפילו לא סניף.

<ראמז ג'ראיסי: לדעתי מה שצריך להיות זה משרד רישוי ראשי ולא סניף, שישרת את כל האוכלוסייה וייתן מענה - - -

<גילי- גלעד כהן: מה ההבדל בין משרד ראשי לסניף?

חנין זועבי: כל השירותים שהוא נותן.

<ראמז ג'ראיסי: מגוון השירותים.

דב חנין: הכוונה היא - לא שלוחה.

<ראמז ג'ראיסי: הכוונה, כשאני מגדיר את זה כמשרד ראשי, שיספק את כל השירותים, שאזרח לא יצטרך להגיע לחיפה או לאף מקום אחר כדי לקבל את מלוא השירותים.

חנא סוייד: בוודאי לא בסטה, כמו שאתם מנסים לחפש.

חנא סוייד: אתם מחפשים בסטה.

חנין זועבי: כמו שיש בסניפים פחות גדולים.

<דוד תמיר: הדברים שלנו כנראה לא הובנו בצורה נכונה.

<ראמז ג'ראיסי: לא הכותרת מעניינת אותי ולא השם מעניין אותי, מה שמעניין אותי זו המהות.

<ראמז ג'ראיסי: הכוונה שלי היא למשרד רישוי שייתן את כל מגוון השירותים של משרד הרישוי, שאף אזרח מהאזור לא יצטרך להגיע למקום אחר לקבל שירות כלשהו.

<ראמז ג'ראיסי: זאת כוונתי.

<ראמז ג'ראיסי: אתייחס לנצרת.

<ראמז ג'ראיסי: משנת 2007 היינו בדיונים אינטנסיביים וכל הזמן היתה סחבת בנושא הקמת משרד רישוי בנצרת.

<ראמז ג'ראיסי: בשלב מסוים ולאור לחץ, גם של חלק ממורי הנהיגה, היינו מוכנים להשתתף בעלויות, על אף שזה לא נכון, לא צודק ולא צריך לעשות את זה, כי המשרד הזה מכניס המון כסף למשרד התחבורה ואין שום הצדקה.

<ראמז ג'ראיסי: אני חושב שהתביעות של השתתפות בשכר דירה וגם השתתפות פקידות היו תביעות כדי לטרפד ולהכשיל.

<ראמז ג'ראיסי: כאשר נענינו ואמרנו שאנחנו בכל זאת מוכנים, אז האמת יצאה האמת לאור - שלא רצו להמשיך והפסיקו, ותירוצים וסחבת, ולא הוקם משרד בנצרת.

<ראמז ג'ראיסי: שמענו ב-2010, אחרי ביקור השר אצלי – השר שעדיין מכהן באותו תפקיד - שהלכו ופתחו בנצרת עלית.

<ראמז ג'ראיסי: אני מחיתי.

<ראמז ג'ראיסי: אתם רוצים בנצרת עלית?

<ראמז ג'ראיסי: אין לי בעיה, בבקשה.

<ראמז ג'ראיסי: אבל היו סיכומים לפתוח משרד גם בנצרת, תפתחו משרד גם בנצרת.

<ראמז ג'ראיסי: שום דבר לא עזר ולא הגענו לשום סיכום.

<ראמז ג'ראיסי: לסיכום, אני חושב שגם בנצרת וגם בנצרת עלית צריכים להיות משרדים שישרתו.

<ראמז ג'ראיסי: נצרת היא העיר הגדולה ביותר בגליל.

חנא סוייד: עיר המחוז, כך היא מוגדרת רשמית במשרד הפנים.

<שמעון גפסו: נצרת עלית היא עיר המחוז.

חנין זועבי: נצרת - - -

חנא סוייד: לא - -

<שמעון גפסו: תיכנס ל"גוגל".

חנא סוייד: - - אני קיבלתי תשובה מדויקת, שנצרת היא עיר המחוז.

<שמעון גפסו: נצרת עלית היא עיר המחוז.

<שמעון גפסו: אתה יכול לראות - - -

חנא סוייד: אני לא אתווכח אתך.

עדי קול: אין לזה משמעויות, חוץ מסמנטיות כרגע.

<שמעון גפסו: עיר המחוז – את רוצה לשמוע את ההגדרה?

עדי קול: לא, לא, לא.

<ראמז ג'ראיסי: שמעון, אני לא רוצה להיכנס לוויכוח הזה במסגרת הדיון שלנו.

<שמעון גפסו: ראמז, גם אני לא מתכוון להתווכח.

<שמעון גפסו: אני חושב שזה לא המקום.

<ראמז ג'ראיסי: הנושא הזה הוא נושא שהדיון הוא במישור אחר.

<ראמז ג'ראיסי: העיר הערבית הגדולה במחוז הצפון היא נצרת, עם יותר מ-80,000 תושבים.

<ראמז ג'ראיסי: היא העיר הערבית הגדולה במדינת ישראל, ולדעתי - -

<שמעון גפסו: זה נכון.

<ראמז ג'ראיסי: - - לזה יש משמעות.

<ראמז ג'ראיסי: אם מדינת ישראל רוצה להציג שינוי במדיניות שלה גם כלפי האזרחים הערבים, בזה יש אמירה.

<ראמז ג'ראיסי: אציין בהקשר הזה בחיוב את משרד מבקר המדינה, שבחר להקים לשכה לפניות ציבור בנצרת.

<ראמז ג'ראיסי: הוא אמר במפורש: כשאני עושה את זה יש לי מסר ואמירה, ואני מקווה שמשרדי ממשלה אחרים ילכו בעקבותיי.

<ראמז ג'ראיסי: לכן אני עומד על התביעה שמשרד רישוי צריך לקום בנצרת.

עדי קול: תודה רבה.

עדי קול: אתכם, מורי הנהיגה, שמענו בדיון הקודם, את הכאב שלכם, את הכעס ואת הנתונים.

עדי קול: אני רוצה שעכשיו נקבל תשובות, כי זה לא עבד בפעם שעברה.

עדי קול: אני רוצה להקריא את המכתב שקיבלנו מכם, משרד הפנים.

עדי קול: כתוב: חובותיה וסמכויותיה של עירייה נקבעו במסגרת סעיפים 235–249.

עדי קול: הפעלת סניף של משרד הרישוי אינה בגדר שירותים שהעירייה אמורה לספק לתושביה על-פי הפקודה.

עדי קול: לפיכך, העירייה אינה רשאית לממן העסקה של עובדים במסגרת משרד הרישוי.

עדי קול: קיבלנו את זה מנציג שהיה פה בפעם שעברה.

עדי קול: משרד התחבורה, מסתבר שאתם עושים את זה גם בראשון לציון וגם בעוד ערים.

עדי קול: כאמור, בניגוד לחוק.

עדי קול: אני מזכירה את שתי השאלות.

עדי קול: אשמח לשמוע את תשובתך, גם לגבי כמה מהר זה יחזור לפעילות וגם לגבי פתיחת המשרד.

עדי קול: בבקשה.

<מיכל יהב: אני ממונה על כוח אדם ושכר ברשויות המקומיות במשרד הפנים.

<מיכל יהב: נמצא גם מוני מעתוק, סגן מנהל אגף כוח אדם ושכר ברשויות המקומיות במשרד הפנים.

<מיכל יהב: בעקבות פרוטוקול הדיון האחרון התבקשנו להתייחס לשאלה האם מותר להעסיק עובדים של משרד הרישוי ולממן את שכרם על-ידי הרשות המקומית.

<מיכל יהב: כפי שהשבנו בעמדה מסודרת שנשלחה לוועדה, פקודת העיריות עוסקת בסמכויות של עירייה - בחובות ובזכויות של העירייה.

<מיכל יהב: היא מתייחסת בסעיפים 235–249 לחובות ולסמכויות של העירייה.

<מיכל יהב: הפעלת סניף של משרד הרישוי היא לא בגדר השירותים שנכללים במסגרת הסעיפים האלה בפקודת העיריות, ועל כן העירייה לא רשאית לממן העסקה של עובדים במסגרת רשות הרישוי.

<מיכל יהב: בעקבות כך גם הוצא ב-7 ביולי 2008 מכתב של מנכ"ל המשרד שלנו בעבר, מר אריה בר, שהתייחס במפורש לנצרת עלית, וקבע: משרד הפנים אינו מאשר את השתתפות הרשות בהוצאות להקמת משרד הרישוי.

<מיכל יהב: במידה שיש נחיצות להקמת משרד רישוי בנצרת עלית על משרד התחבורה לשאת בהוצאות האלה.

<מיכל יהב: היה מכתב מ-18 באוגוסט 2008 של מר ישראל שפיצר ממשרד הפנים, אבל הנאמר בו לא משקף את העמדה המשפטית שלנו.

<מיכל יהב: הוא היה נקודתי, ואליו התייחס כאן מר מוני מעתוק.

עדי קול: תודה.

עדי קול: אפתח את הדיון לחברי הכנסת.

עדי קול: חנין, בבקשה.

חנין זועבי: קודם כול, כמו שאמר ראש העיר נצרת, אני רוצה להפריד בין שתי סוגיות שהן סוגיות חשובות, ואני חושבת שצריכים לפתור את שתי הסוגיות האלה.

חנין זועבי: גם הדברים הפוזיטיביים שאמר ראש עיריית נצרת עלית, מר גפסו, לא פועלים לטובתו.

חנין זועבי: היות שהעיר נצרת עלית היא עיר חזקה ויש לה תקציבים, זה לא אומר שצריך להמשיך לחזק את הערים החזקות ולהמשיך להחליש את נצרת, שהיא עיר חלשה – היא הוחלשה על-ידי מדיניות משרדי הממשלה.

חנין זועבי: זאת תוצאה, את מול שתי ערים - עיר ערבית גדולה, היא הבירה של הערבים בישראל.

חנין זועבי: מבחינת תקציבים, מבחינת מדיניות של כל משרדי הממשלה - יש להם מדיניות עקבית בת 30 שנה להעתיק את כל משרדי הממשלה מנצרת לנצרת עלית.

חנין זועבי: לכן נצרת עלית היא עיר חזקה, לכן ראש העיר של נצרת, מר ג'ראיסי, לא אומר שיש לו עיר חזקה, למרות שהיה יותר הגיוני שמר ג'ראיסי יגיד: יש לנו עיר חזקה, שהיא העיר הערבייה הכי גדולה.

חנין זועבי: את שומעת את מר גפסו אומר: יש לי עיר חזקה.

<שמעון גפסו: אבל זאת עובדה, גברתי.

חנין זועבי: זו תוצאה של התייחסות מיוחדת, של מתן פריווילגיות לעיר נצרת עלית על חשבון העיר נצרת.

חנין זועבי: אנחנו מוחים פה בשל המדיניות הזאת, שאחת ההשתקפויות שלה היא שמר גפסו אומר בביטחון: אני רוצה את משרד הרישוי.

חנין זועבי: בזמן שלא תמצאי משרדי ממשלה - גם של משרד התחבורה וגם של משרדים אחרים - ממוקמים בערים קטנות, הם ממוקמים בערים הגדולות.

חנין זועבי: למה דווקא כאשר באים - - - בגלל מה שהוא אמר, והוא גם נתן את התשובה: אנחנו עיר יהודית ונצרת היא עיר ערבייה.

חנין זועבי: אז הוא נתן את התשובה למה נצרת עלית היא עיר חזקה, למה משרד התחבורה צריך לפתוח שם משרדים.

חנין זועבי: את ההיגיון הזה אני חושבת שהוועדה לא תקבל.

חנין זועבי: כל אדם שמאמין בדמוקרטיה לא יקבל את ההיגיון שהצגת.

חנין זועבי: הדבר השני: אני רוצה את חוות הדעת – ושמענו חוות דעת מקצועית – למה במשרד התחבורה לא פותחים בערים הגדולות משרד ראשי.

חנין זועבי: אמרו לך פה איתמר ואחרים, שגם בראשון לציון וגם בחיפה, שמשרתים קהל פחות גדול מקהל נצרת, פתחו משרד ראשי.

חנין זועבי: פתאום – מאותה סיבה, בשביל להחליש את העיר נצרת - באים לעיר נצרת, שמשרתת את האזור הכי גדול בשירותים שנותנים לאזרחים, ואומרים: לא, משרד ראשי, אנחנו נותנים סניף.

חנין זועבי: ויש סחבת.

חנין זועבי: ראיתי קלסרים במשרדו של ראמז ג'ראיסי, ולא מ-2007, קלסרים משנת 90 ומשהו, עם הבטחה לפתוח סניף ראשי.

חנין זועבי: דבר נוסף, רק הערה קטנה ושאלה קטנה - האם מי שמדבר אל חוקים, על טוהר מידות ועל התנהגות חוקית, הודיע למזכיר שהוא מנוע מלשלם שכר משרד?

חנין זועבי: האם הוא הודיע לבעלים בכלל במשך כמה שנים - - -

<שמעון גפסו: כן.

<שמעון גפסו: התשובה היא כן.

<שמעון גפסו: הודיע מאותו רגע - - -

<גילי- גלעד כהן: התשובה היא חד-משמעית לא.

<שמעון גפסו: רבותי - - -

חנין זועבי: מההתחלה למזכיר, שהוא - - -

<שמעון גפסו: סליחה, גברתי.

<שמעון גפסו: מאותו רגע - - -

<קריאה: יש לו מכתב מ-2008 וב-2010 נפתח המשרד.

<קריאה: על מה אתם מדברים?

<גילי- גלעד כהן: אני חייב לענות על זה.

<גילי- גלעד כהן: לא רציתי להעלות את זה, אבל אני מעלה את זה.

חנין זועבי: לא, לא.

חנין זועבי: אתה לא תעלה.

חנין זועבי: אני אעלה, אחר כך אתה תמשיך.

חנין זועבי: האם הוא הודיע למזכיר במשך יותר משנתיים או שלוש שנים שאסור לו על-פי חוק לשלם, בגלל שהוא לא עובר על החוק.

<שמעון גפסו: הוצגו לו המסמכים.

<שמעון גפסו: הנה המסמכים.

עדי קול: אבל אנחנו רוצים להתקדם הלאה, ואת שואלת שאלות שהן הצהרות יותר מאשר שאלות.

חנין זועבי: לא.

חנין זועבי: זו זכות, זה לא בחסד – אנחנו רוצים משרד, ומשרד ראשי.

חנין זועבי: מגיע לנו, מגיע לערבים, מגיע לנצרת משרד ראשי בנצרת.

חנין זועבי: נקודה.

עדי קול: תודה.

עדי קול: חבר הכנסת חנין, בבקשה.

דב חנין: תודה, גברתי יושבת-ראש הוועדה.

דב חנין: אני לא חבר הוועדה הזאת וזו הפעם הראשונה שאני מגיע לדיון.

דב חנין: אז קודם כול, ברכות לכניסתך לתפקיד.

דב חנין: הגעתי לדיון הזה כי שמעתי על הפרשה הזו.

דב חנין: לדעתי, פרשה מרגיזה ומקוממת, שאנחנו חייבים לתת לה מענה, ומענה מהיר.

דב חנין: כמה מלים למה לדעתי המקרה הזה הוא מקרה בוחן לצורת העבודה של הוועדה הזאת.

דב חנין: הוועדה לפניות הציבור של הכנסת היא ועדה שיש לה שתי פונקציות.

דב חנין: פונקציה ראשונה היא הפונקציה של טיפול מהיר ומיידי בפניות של אזרחים.

דב חנין: לכן, כשיושבת-ראש הוועדה פנתה אליכם, במשרד התחבורה, היא פנתה מתוך מסורת שקיימת בוועדה – זו ועדה של הכנסת שרשויות המדינה השונות יודעות שאחת היכולות של הוועדה הזו זה לתת מענה מיידי לפנייה של אזרח.

דב חנין: לא אחרי חצי שנה או שנה או שנתיים, כמו שקורה בעבודה של ועדות אחרות, אלא זו ועדה שהיא לפעמים עוסקת ב-SOS, ו-SOS זה בהחלט המקרה הזה.

דב חנין: ההיבט השני של עבודת הוועדה הוא שדרך אותה פנייה שמגיעה אלינו אנחנו יכולים לייצר פתרונות רוחב.

דב חנין: זו מין גישה אינדוקטיבית להתמודדות עם בעיות – מתוך המקרה הפרטי אנחנו רואים בעיות רוחב.

דב חנין: המקרה הזה מעורר פה כמה שאלות עקרוניות, שאני מאוד שמח שהן עולות על שולחן הוועדה.

דב חנין: קודם כול, השאלה של מחויבות מדינת ישראל לתת שירותים לאזרחים.

דב חנין: אני חושב שאנחנו שואלים דבר שנראה לי כל כך בסיסי ומובן מאליו, אבל כנראה שבנצרת הוא עדיין לא הופנם, או המדינה לא הפנימה שיש כזה מקום שגם שם צריך לתת תשובות לאזרחים.

דב חנין: אזרחים צריכים לקבל שירות, הם צריכים לקבל שירות במקום שבו הם נמצאים.

דב חנין: אתה לאיכול להגיד למאות אלפי אנשים: תיסעו לחיפה, תיסעו לבאר-שבע, תיסעו לנגב, תטיילו בארץ ותקבלו תשובה.

דב חנין: זה לא מענה.

דב חנין: המדינה צריכה לתת תשובה במקום שבו התשובה הזו נדרשת.

דב חנין: העלה ראש עיריית נצרת היבט נוסף, שלדעתי הוא היבט מאוד מאוד חשוב.

דב חנין: במדינת ישראל יש מיעוט לאומי של אוכלוסייה ערבית, כ-20% מאזרחי ישראל.

דב חנין: אני חושב שזה אחד הדברים המובנים מאליהם, שהמדינה צריכה לעשות כל מאמץ כדי להמחיש שגם המיעוט מקבל את אותם שירותים שבני הרוב מקבלים.

דב חנין: אני מתרשם מהדיון – ואשמח שתתקן אותי אם אני טועה - שאין בכלל לשכות של משרד הרישוי ביישובים ערביים.

<גילי- גלעד כהן: יש.

דב חנין: איפה?

<גילי- גלעד כהן: יש ברהט, שאני יודע.

<דוד תמיר: יש לנו את הרשימה של כל הסניפים של המשרד.

<דוד תמיר: אגב, היא נמצאת באתר האינטרנט של המשרד וכל אחד יכול לעיין.

<ג'מאל נסאר: סליחה.

<ג'מאל נסאר: יש בבית-שאן, שיש בה 16,000 תושבים - בנצרת, שיש בה 400,000 תושבים, אין; יש ביקנעם עם 20,000 תושבים – בנצרת אין; יש בשפרעם שיש בה 30,000 – בנצרת אין.

<ג'מאל נסאר: איזו דמוקרטיה אצלכם, משרד התחבורה?

דב חנין: תודה, חידדת את הנקודה.

דב חנין: אמרת דברים מדויקים, אני לא צריך להוסיף.

<דוד תמיר: בשפרעם ודלית אל כרמל גם יש סניפים.

<קריאה: איפה שמשרתים בצה"ל, נכון?

דב חנין: אדוני, נציג משרד התחבורה, אנחנו ממש מברכים על כל סניף שיש, בכל מקום.

דב חנין: מצוין, אנחנו לא נגד.

דב חנין: אנחנו רק אומרים שלא יתכן שכאשר פתחתם – וטוב שפתחתם, אני גם בעד שתושבי בית-שאן לא יצרכו לנסוע – איך זה יתכן ש-300,000 איש בנצרת יצטרכו לנסוע?

דב חנין: חבל שתנסה לענות כי לזה אין תשובה.

דב חנין: פשוט אין תשובה.

דב חנין: לפעמים יש את הרגע שבו אתה אומר - - -

<גילי- גלעד כהן: יש דווקא תשובה מצוינת, אבל בסדר.

<דוד תמיר: שהדברים לא יוצגו בצורה חד-ממדית.

עדי קול: הם ידברו ונקבל את התשובה שאומרים שיש אותה.

עדי קול: אבל חכו.

דב חנין: אני מגיע לנקודה האחרונה.

דב חנין: יש לנו פה מקרה של עירייה, ואני שמעתי בצער – אני חייב להגיד, באמת בצער – את הדברים של ראש עיריית נצרת, שהעירייה כל כך היתה מעוניינת לתת מענה לבעיות של התושבים, שכבר היתה מוכנה לשלם מתקציבה.

דב חנין: תביאו, שיהיה.

דב חנין: כמובן, כל הכבוד לעירייה שמוכנה לעשות את זה בכדי לתת שירות לתושבים, אבל מה קורה עם המדינה?

דב חנין: אני משתדל לבחור את המילים שלי בצורה מאוד עדינה – זו התנהלות סחטנית של המדינה כשהיא באה לעירייה ואומרת: תשלמו.

דב חנין: מה זה?

דב חנין: אתם המדינה, אתם משרד התחבורה ונאמר פה, אתם גם מרוויחים כסף מהלשכות האלה.

חנין זועבי: המון, המון.

<יצחק שדה: מה עושה עירייה שאין לה כסף?

<גילי- גלעד כהן: גם לזה התשובה היא לא.

<גילי- גלעד כהן: המדינה מרוויחה המון כסף, משרד התחבורה לא מקבל אפילו שקל.

<יצחק שדה: לפני שהם עונים, אני רוצה לתת לך עוד נתונים.

עדי קול: הנתונים על השולחן.

עדי קול: אני רוצה שנתקדם.

עדי קול: די, דיברנו.

עדי קול: דיברנו יותר מדי, לא קרה כלום.

דב חנין: זה שהכסף לא מגיע למשרד התחבורה זה עניין אחר.

דב חנין: מדינת ישראל, כמדינה, מרוויחה הרבה כסף.

דב חנין: זו חוצפה, חוצפה ממש – אני באמת מנסה לברור את מילותיי – לבוא לרשויות אחרות ולהגיד: תשלמו אתם על מה שהמדינה צריכה לעשות.

<דוד תמיר: רק אם אפשר להשיב על זה, כי זה באמת - - -

עדי קול: אתה תשיב בסוף.

עדי קול: אני רוצה שחברי הכנסת יסיימו להגיד את דברם.

דב חנין: נקודה אחרונה.

דב חנין: גברתי יושבת הראש, אנחנו צריכים לעשות מאמץ כדי לסכם את הדיון הזה עם לוחות זמנים מחייבים, שיהיה ברור בהם איך הסיפור הזה, שכבר באמת עבר כל גבול, איך הוא נגמר, ונגמר במהרה בימינו.

דב חנין: תודה רבה.

חנא סוייד: גברתי, אני חושב שאנחנו נמצאים כאן בתיאטרון אבסורד.

עדי קול: אני מסכימה אתך.

חנא סוייד: מתכתשים כאן ראש העיר נצרת עלית ומשרד התחבורה - - -

עדי קול: אני באתי מתיאטרון אבסורד אחר, בוועדת הכספים.

עדי קול: נראה לי שזה מה שאנחנו עושים כאן.

חנא סוייד: זו המלצתי אלייך בסוף, שאנחנו לא צריכים - - -

חנין זועבי: בוועדה שלך אין אבסורד.

חנא סוייד: גם אם לא יקיימו את ההחלטות שלנו, אנחנו לא צריכים להשתתף בתיאטרון האבסורד הזה.

חנא סוייד: תיאטרון האבסורד זה שראש העיר נצרת עלית ונציגי משרד התחבורה מתכתשים כאן, ומי שנפגע זה כל התושבים האלו, שאין להם שום דבר לעשות בתיאטרון האבסורד הזה.

חנא סוייד: גברתי, כשמשרד הפנים אומר שמשרד רישוי זה לא חלק מהשירותים שעירייה צריכה לתת הוא צודק, כי הוא מניח שיש משרד תחבורה והתקציב של משרד התחבורה הוא פי כמה וכמה מתקציב משרד הפנים, ושמשרד התחבורה יכול עדיין לפתוח משרדים ולספק שירותים.

חנא סוייד: לא שהוא שולל את עצם מתן השירות, הוא אמר שיש לזה כתובת אחרת, הכתובת ידועה, עם הרבה כסף, שהיא תזיז משהו בגוף שלה ותעשה את זה.

חנא סוייד: לסיכום, אחזור על מה שאמרתי בשבוע שעבר – המשרד הזה היה קיים בנצרת עלית.

חנא סוייד: אילו לא נסגר, אף אחד לא היה מדבר ומביא את העניין לכאן.

<ראמז ג'ראיסי: לא כל כך מדויק, כי המשכתי עד לפני חודש לפנות לשר ולחזור על דרישתי לפתוח משרד בנצרת, בלי קשר לסגירה.

חנא סוייד: זה בדיוק מה שרציתי להגיד.

חנא סוייד: מאחר שזה נסגר, ומאחר והאלטרנטיבה שמשרד התחבורה מנסה להציע היא בסטה, שאפילו ראש העיר לא מסכים לזה והוא לא ייתן להם אפשרות כזו, אני חושב שהפתרון היחיד המעשי זה לפתוח את המשרד בנצרת.

חנא סוייד: ראש העיר מוכן, הוא בא לכאן במיוחד בשביל לקדם את העניין הזה.

חנא סוייד: לסיכום, אני חוזר לתיאטרון האבסורד.

חנא סוייד: את לא צריכה לתת, כראש ועדה, לתיאטרון אבסורד, שכולנו משוכנעים שהוא בלתי אפשרי, ללכת.

חנא סוייד: נחליט דברים חדים ביותר.

חנא סוייד: יקיימו – יקיימו; לא יקיימו – אז בסדר.

חנא סוייד: אם לא לוקחים את הכנסת ברצינות בלאו הכי, אז אוקיי, בסדר.

עדי קול: רק אגיד שהחלטנו דברים מאוד מוחלטים בפעם שעברה, כי אנחנו לא מוכנים להיות תיאטרון אבסורד.

<גילי- גלעד כהן: החלטתם דבר אחד, וכולם פה מדברים על דבר אחר לגמרי.

<גילי- גלעד כהן: כולם מדברים על משרד רישוי והחלטתם על יציאה לטסטים.

<גילי- גלעד כהן: זה שני דברים שונים לגמרי.

<יצחק שדה: לטסטים נתנו פתרון ולא נתתם תשובה.

<דוד תמיר: נתנו תשובה לבית המשפט.

<שמעון גפסו: אתם יודעים כמה - - - אבל אני מתאפק.

עדי קול: אני מבקשת.

עדי קול: לא אתן לכם לדבר אחר כך, בבקשה תנו לנו לסיים.

עדי קול: היה פה נציג משרד התחבורה ואמר: תסירו את הבג"ץ שלכם, כי את הטסטים נפתור.

עדי קול: לכן הסוגיה הזאת לא עולה, כי על זה נאמר.

עדי קול: אמרת לוח זמנים הגיוני - נצא מפה עם לוח זמנים הגיוני.

עדי קול: לגבי הסוגיה השניה – התחייבו לתשובה ולכן קבענו עוד דיון.

עדי קול: לגבי הטסטים – נפתרה הבעיה, כביכול.

עדי קול: יצאנו מכאן עם אמירה שלמחרת הטסטים יתחדשו והדיון הבא בעוד שבועיים יהיה על עניין נצרת.

עדי קול: אלה היו שתי ההחלטות.

עדי קול: דרך אגב, לא יהיה תיאטרון אבסורד מכאן.

עדי קול: זאת אומרת, אנחנו לא נמשיך את ההצגה הזאת, זו פעם אחרונה.

עדי קול: אם לא תהיה תשובה – אמרתי למנהלת הוועדה: אנחנו לא נקיים את הדיון הזה עד שלא נקבל תשובות.

עדי קול: ניתן לחבר הכנסת, חברי היקר, לדבר ואחר כך נראה אם יש לכם תשובות יותר טובות.

עדי קול: אין סיבה שנתדיין בינינו לבין עצמנו.

עדי קול: כולנו מסכימים – אנחנו חושבים שצריך להיפתח משרד בנצרת, ואנחנו חושבים שמחר בבוקר צריכים להיות טסטים.

עדי קול: אז אין לנו סיבה להמשיך לצעוק, אנחנו רוצים תשובות.

עדי קול: בסדר?

עדי קול: לכן אני מונעת מכם לדבר כרגע.

באסל גטאס: אני חושב שהגענו לנקודה שאפשר לתקן עוול היסטורי ולעשות צדק עם העיר נצרת.

באסל גטאס: נצרת היא לא רק בירת הגליל במובן הדמוגרפי, במובן התיירותי, במובן הסמלי.

באסל גטאס: היא מהווה מרכז כלכלי ממדרגה ראשונה למטרופולין של 250,000 תושבים עד 300,000, כשנצרת עלית הופכת להיות מיעוט בתוכו.

באסל גטאס: נקודה חשובה נוספת, נצרת התפרסמה, זה היה חלק מהמוניטין שלה, בכל מה שקשור לענף הרכב, אם זה מוסכים, אם זה תיקונים, מכירות.

באסל גטאס: היא בירה, במובן הזה, גם של כל ענף הרכב, של כל מה שקשור ברכב.

באסל גטאס: חברת התחבורה היחידה בצפון בבעלות פרטית, של משפחת עפיפי, שנותנת היום קווים להרבה אזורים בארץ, ממוקמת בנצרת.

<שמעון גפסו: גם בנצרת עלית.

עדי קול: בבקשה לא לפתוח את הדיון הזה כאן, כי אני מניחה שעוד נדון.

באסל גטאס: ממה שאני מכיר, הם עוד לא עברו לגור בנצרת.

<שמעון גפסו: אז אתה לא מכיר.

באסל גטאס: זה חלק מהפעילות שלה, היא נותנת גם בנתניה ובחדרה.

באסל גטאס: אני חושב שיש אפשרות – וחברי ראמז יושב כאן - לתיקון עוול אם המשרד הזה יוקם בנצרת וייתן מענה ושירות לכל התושבים וגם יתקן את המגמה ההיסטורית שהיתה לרוקן את נצרת מהמשרדים הממשלתיים והרשויות הממשלתיות.

עדי קול: אמקד את השאלות: 1.

עדי קול: מתי אתם יכולים להתחייב שהטסטים יחזרו לאזור?

עדי קול: 2.

עדי קול: מתי אפשר להקים את הסניף בנצרת?

<מחמוד חוסאם: יש משפחות שלמות בלי פרנסה כבר חודש.

עדי קול: את הקושי אתם מבינים או שאתם רוצים שאתן סבב לכל - - -

<דוד תמיר: למה בלי פרנסה?

<דוד תמיר: אי-אפשר לצאת לטסטים מעפולה?

<קריאות: - - -

<דוד תמיר: עשרה קילומטר מנצרת, אי-אפשר לצאת?

<קריאה: בוא תלווה אותי, אראה לך שזה דבר בלתי אפשרי.

<קריאה: בעפולה לא - - -

<ג'מאל טאטור: רק תראה את הפקקים של עפולה - - -

<ראמז ג'ראיסי: תושבי עפולה וראש עיריית עפולה היו משלימים עם זה שטסטים יצאו מנצרת?

עדי קול: אני רוצה להגיד לפרוטוקול שזו היתה הצעה לא ראויה ואפילו מבזה, להגיד לאנשים: תיסעו לעפולה או לכל מקום אחר.

חנין זועבי: הוא לא אומר את ההיפך.

חנין זועבי: הוא לא אומר לתושבים בעפולה: תלכו לנצרת.

עדי קול: אני לא חושבת שהייתי אומרת לך: טוב, לא ניתן לך את השירותים פה, תיסע ל-.

<דוד תמיר: אני גר במבוא ביתר.

<דוד תמיר: כל השירותים שאני מקבל הם שירותים בירושלים, 20 ק"מ.

חנין זועבי: היא העיר היותר גדולה.

עדי קול: נאמרו כאן המון דברים.

עדי קול: אני רוצה תשובה לשתי שאלות ששאלתי.

<דוד תמיר: אני יכול להגיב ליתר הדברים שנאמרו כאן, כדי שהם לא יישארו - - - ?

עדי קול: אם הם חלק מהתשובה אז כן.

עדי קול: אם לא – אז לא.

<דוד תמיר: יש דברים שהועלו ולא הגבנו אליהם כשהם הועלו ואני חושב שמן הראוי להתייחס אליהם, ולו כדי להאיר את הדברים ולהציג תמונה יותר שלמה.

<דוד תמיר: ראשית, לעניין השירות.

<דוד תמיר: משרד התחבורה זכה בפרס חדשנות של נציבות שירות המדינה בנושא של שיפור השירות.

עדי קול: זה נאמר גם בפעם שעברה.

<יצחק שדה: עזוב.

<יצחק שדה: אנחנו רוצים לדעת מה עם הטסטים.

<איתמר לוין: אסור לו להגיד דברים לא נכונים.

<איתמר לוין: הוא אומר דברים לא נכונים.

<איתמר לוין: הוא משקר בוועדה, זה חמור מאוד.

<דוד תמיר: מה לא נכון?

<איתמר לוין: אסביר לך, כי אתה מעוות את הדברים עכשיו.

<איתמר לוין: אתה בא לפתור בעיות – תפתור את הבעיה; אתה לא רוצה?

<איתמר לוין: תגיד: לא.

<איתמר לוין: גברתי, אני רוצה להגיד רק דבר אחד בתגובה למה שהוא אמר, כי באמת הבחור לא יודע כלום.

<איתמר לוין: אני אומר את זה לפרוטוקול, הייתי מעורב בזה.

<איתמר לוין: משרד התחבורה זכה באות השירות במצב אחד - כשהוא הפריט את השירותים שלו.

<איתמר לוין: כל שירות שהוא הפריט, כמו מבחני התיאוריה שהיו ביזיון, מיום ההפרטה נעשה נהדר, אין אתו בעיות.

<איתמר לוין: אז אם זו המסקנה – תפריטו הכול, תשגיחו.

<איתמר לוין: אבל תגיד נתונים אמיתיים.

<דוד תמיר: יש פה את - - - של שירות לאזרח שזה באחריותנו, ואת זה אנחנו עושים.

עדי קול: אנחנו יודעים את הבעיה.

עדי קול: אני מבקשת, לא נאום על כמה משרד התחבורה נהדר, אנחנו ניתן לכם פרס גם מטעם הוועדה.

עדי קול: אני רוצה תשובות קונקרטיות לעניין.

עדי קול: אמרת שיש לכם לוח זמנים לחזרת הטסטים לאזור; ודבר שני, להקמת המשרד בנצרת.

עדי קול: אלה שתי השאלות שלי.

<דוד תמיר: כמו שאמרנו בראשית הדברים, מבחינת משרד התחבורה ב-1 ביולי אנחנו מעריכים שאפשר יהיה להפעיל את הטסטים בנצרת באותו מיקום שראש העירייה הסביר - - -

<שמעון גפסו: אני נצרת עלית, אדוני.

<שמעון גפסו: שם לא תקבלו.

<שמעון גפסו: חבל, אל תתאמצו.

<שמעון גפסו: לא תקבלו.

עדי קול: אתה מבין שהתשובה שלך לא לגיטימית.

<שמעון גפסו: הוא מבקש ממני לעשות משהו לא חוקי בשולחן בכנסת?

<שמעון גפסו: איפה נשמע דבר כזה?

<יצחק שדה: הצענו לצאת לטסטים מאיפה שיצאתם קודם, חבר'ה.

<יצחק שדה: גם בעל המבנה מוכן להמשיך לתת לכם, בלי לשלם שקל.

<שמעון גפסו: אתה מבקש ממני לעשות משהו לא חוקי?

<שמעון גפסו: הנה, משרד הפנים עומד לי על הראש שאני עושה עבירות.

<ג'מאל טאטור: המשרד עדיין קיים ויכולים לחזור.

<ג'מאל טאטור: למה לא?

עדי קול: אתם מעכבים את הדיון.

עדי קול: כרגע אתם רק מעכבים.

עדי קול: תנו לו לדבר עד הסוף, גם אם אנחנו לא מסכימים אתו.

<דוד תמיר: דבר נוסף שחשוב לי להגיד לוועדה, וזה יותר צופה פני החלטות הוועדה בהמשך הדרך.

<דוד תמיר: אמר חבר הכנסת דב חנין שהיא ידועה בזריזות הפעילות שלה.

<דוד תמיר: זה יפה מאוד, אבל הוועדה גם צריכה להבין איך עובד משרד ממשלתי.

<דוד תמיר: אם מבקשים ממשרד ממשלתי לקבל החלטות - - -

דב חנין: אתה רוצה להגיד לי שמשרד ממשלתי לא עובד מהר?

חנא סוייד: אני מצטער לשמוע.

חנא סוייד: אתם קיבלתם פרס.

<דוד תמיר: הפרס התקבל על זה שיש עמדות שירות אוטומטיות.

<דוד תמיר: דרך אגב, יש עמדת שירות אוטומטית שנמצאת בקניון ביג בעיר נצרת.

<שלומית אבינוח: וזה גם בזכות הוועדה לפניות הציבור.

<ג'מאל נסאר: אתה מבין זה הקונספציה של בדיקת מסמכים.

<ג'מאל נסאר: תסביר בבקשה, אנא ממך, מה זאת אומרת בדיקת מסמכים.

עדי קול: שוב, אני מבקשת תשובה.

עדי קול: מי מכם רוצה לתת לי אותה?

<דוד תמיר: יש לוחות זמנים שמשרד ממשלתי יכול לעמוד בהם.

עדי קול: מנכ"ל משרד התחבורה דיבר אתי בטלפון וענה לי – כולם היו כאן.

עדי קול: התקשרתי והוא אמר לי את זה.

עדי קול: אם אין לכם תשובה אחרת נקיים דיון עם המנכ"ל.

<גילי- גלעד כהן: מנכ"ל משרד התחבורה ידע על המקום ברחוב היצירה 1.

<גילי- גלעד כהן: אם ראש העיר - - -

עדי קול: ועדיין, הוא אומר שגם ביצירה 1, שהבנו שזה מקום לא ראוי מבחינת העירייה, הוא לא התכוון ל-1 ביוני.

עדי קול: הוא אמר לי בטלפון: למחרת בבוקר.

עדי קול: אתם יודעים מה?

עדי קול: אם אין תשובה בואו נסגור את הדיון עד שהמנכ"ל יבוא בעצמו ויסביר לי.

<גילי- גלעד כהן: שלשום היה סיור של אנשים מטעמנו ברחוב היצירה 1, ביניהם שמות שהוזכרו פה.

<גילי- גלעד כהן: המקום עובר שיפוץ ברגעים אלה.

<גילי- גלעד כהן: הוא התחיל לעבור שיפוץ והתאמה לטובת יציאה לטסטים.

<גילי- גלעד כהן: בא ראש העיר,מסיבותיו שלו, ואומר: לא אתן לכם אישור.

<מחמוד חוסאם: אזור תעשייה.

<מחמוד חוסאם: מה זה טסטים?

<גילי- גלעד כהן: אזור תעשייה זה מקום מצוין לתת לטסטים.

<גילי- גלעד כהן: אני לא יודע מה אתה חושב על טסטים, אבל זה מקום מצוין.

<מחמוד חוסאם: אתה רוצה שהילדה שלך תלמד שם בלילה?

<מחמוד חוסאם: מה זה, בושה.

<מחמוד חוסאם: אתם לא מתביישים?

<מחמוד חוסאם: מה אתם עושים?

<מחמוד חוסאם: אני מלמד שם, אני חי שם.

<גילי- גלעד כהן: אשמח אם תסביר לי מה מונע לצאת לטסטים מאזור תעשייה, אבל לא עכשיו.

<מחמוד חוסאם: לא נעים מה שאתם עושים, לא יפה.

<מחמוד חוסאם: מזלזלים בנו.

עדי קול: סליחה, ביקשתי ממך גם בפעם שעברה - הערות ביניים לא מתקבלות ביציע.

<מחמוד חוסאם: אני מתנצל, אבל כועס מאוד.

עדי קול: אני מבינה את הכעס, אבל - - -

<מחמוד חוסאם: חודש ימים שקל אחד לא - - -

עדי קול: תנו לו לענות כי בסוף שוב לא נקבל תשובות.

חנא סוייד: גברתי, מי שרוצה לפתוח קיוסק בעיר מתחיל בראש העיר.

חנא סוייד: משרד ממשלתי רוצה לפתוח משרד רישוי – לא מתחיל בראש העיר.

<שמעון גפסו: אתם יכולים לשפץ, זה נחמד לקבלן.

<גילי- גלעד כהן: משרד התחבורה – וזה מה שמנסה לומר דוד ואתם עוצרים אותו כל הזמן - מתנהל בהתאם להנחיות של משרדי הממשלה.

<גילי- גלעד כהן: יש מה שנקרא מינהל הדיור הממשלתי, צריכים לפנות אליהם למצוא מקום.

<גילי- גלעד כהן: המקום שאותר זה המקום ברחוב היצירה 1.

<גילי- גלעד כהן: המקום לא מתאים, נצטרך לפנות אליהם שוב כדי לחפש מקום אחר.

<גילי- גלעד כהן: זה לא יהיה מחר בבוקר, אין מה לעשות.

<גילי- גלעד כהן: אני לא יכול ללכת לבחור ולשכור ממנו בית.

חנין זועבי: ראמז, יש מקום בנצרת?

<ראמז ג'ראיסי: יש המון מקום.

חנין זועבי: אז אפשר בנצרת.

<ראמז ג'ראיסי: בתהליך הקודם איתרנו מקום על-פי מכרז.

<ראמז ג'ראיסי: פרסמנו מכרז, היו הצעות, באו אנשי משרד התחבורה ובחרו מקום מבין ההצעות.

<ראמז ג'ראיסי: האם זה עדיין זמין או לא – אני לא יכול לתת תשובה.

<ראמז ג'ראיסי: אם יגידו כן, מחר בבוקר אני מאתר מקום.

עדי קול: כל פעם מתחילים את הדיון ומונעים ממנו לענות על השאלה או להתמודד אתה.

עדי קול: נכון, יש בעיה עם המקום ולוקח המון המון זמן.

עדי קול: מחר בבוקר, אומר לך ראש העיר, הוא ימצא מקום בנצרת.

<גילי- גלעד כהן: זאת התשובה לשאלה השניה.

עדי קול: נכון, זאת השאלה השניה שלי, ולכן אני עוברת אליה.

<גילי- גלעד כהן: זה נורא נחמד שבכנסת ישראל הנכבדה מקבלים החלטות, אבל להחלטות יש משמעויות.

<גילי- גלעד כהן: כשתצביעו עוד מעט על הפחתת תקציב משרד התחבורה ב-X אחוזים, זה אומר שתקציב הטיפול של משרד התחבורה מקוצץ; זה אומר שאם היום משרד התחבורה יודע – שניה, אעשה סדר בתקציב של משרד התחבורה, לכן שלחו אותי.

עדי קול: לא, לא, לא, אל תעשה.

עדי קול: אבל הרגע אמרת שברחוב היצירה היה לך תקציב לפתוח.

עדי קול: איך יכול להיות שאין תקציב בנצרת?

עדי קול: הרי יש תקציב לרחוב היצירה, אתה אמרת בעצמך.

<גילי- גלעד כהן: שניה, אענה.

עדי קול: רק אל תעשה לנו סדר בתקציב התחבורה, כי הבנו שיש כסף.

<גילי- גלעד כהן: אענה.

<גילי- גלעד כהן: הכסף להוציא את הטסטים מנצרת עלית היה כסף כדי ליצור פלסטר לפצע.

<גילי- גלעד כהן: כדי למנוע את כל הבלגן שהיה פה אמרנו שמשרד התחבורה יידע לשים 70,000 שקל בשנה, שזה הסכום שאמור היה לעלות המקום, ולהתמודד.

<גילי- גלעד כהן: המשמעות של זה שמשרד רישוי במקום אחר ייסגר, חד-משמעית, יש גם תוכנית מה ייסגר.

<גילי- גלעד כהן: כשמשרד הרישוי בקרית מלאכי נסגר לפני - - -

עדי קול: רק לשם הסתירות שנאמרו פה – בפעם שעברה ישב פה ציון מזרחי ואמר: זו לא בעיה של כסף.

<שלומית אבינוח: הוא אמר את זה לפרוטוקול.

עדי קול: הוא אמר את זה לפרוטוקול.

עדי קול: הוא אמר: אין בעיה של כסף, יש לנו בעיה של סכסוך עם העירייה.

עדי קול: זה מה שהוא אמר.

עדי קול: הוא אמר: אנחנו לא פותחים את זה וסגרנו בגלל סכסוך עם העירייה.

עדי קול: אז יש בעיה של כסף או אין בעיה של כסף?

עדי קול: אנחנו יכולים להקריא מהפרוטוקול.

<שמעון גפסו: יפה מאוד.

<שמעון גפסו: הנה, יצא המרצע מן השק.

<שמעון גפסו: לסניף הזה מגיעים בין 400 ל-500 מבקרים ביום, מכל אחד מהם גובים בין 18 ל-500 שקל.

<שמעון גפסו: בואו ניקח את הממוצע – 100 שקל; תעשו חשבון לבד.

עדי קול: עמד פה אדם, נציג של המשרד, ואמר: אין בעיה של כסף.

<שמעון גפסו: זה חשבון אישי של מר גדעון לוי.

עדי קול: הביאו אותך כי אתה יכול להגיד יופי שיש בעיה תקציבית.

עדי קול: אבל אני לא מוכנה לשמוע את הבעיה הזאת, אני לא מוכנה לשמוע את זה.

<גילי- גלעד כהן: לכן אני פה.

<גילי- גלעד כהן: זה שנכנסים 400 או 500 איש למשרד הרישוי בנצרת עלית, וגם אם ייכנסו 2,000 איש, זה לא מעניין את משרד התחבורה.

<גילי- גלעד כהן: אנחנו לא מקבלים מזה כסף.

<גילי- גלעד כהן: מדינת ישראל כן מקבלת.

חנא סוייד: יש משהו שמעניין אתכם?

<גילי- גלעד כהן: שניה, תנו לי לנסות לענות לכם.

<קריאה: אז תסגרו את המשרד, זהו, אם זה לא מעניין אתכם.

חנא סוייד: באמת, מה מעניין אתכם?

<גילי- גלעד כהן: מדינת ישראל מקבל 4 מיליארד פלוס שקלים בשנה ממשרד התחבורה, אבל יודעת לבוא למשרד התחבורה ולהגיד: אדוני, התקציב של השנה שעברה היה X והשנה הוא X מינוס.

<גילי- גלעד כהן: למה?

<גילי- גלעד כהן: כי ככה החלטנו.

<גילי- גלעד כהן: X מינוס אומר שבשנה שעברה היה לי כסף לשים 70,000 שקל ובשנה הבאה לא יהיה לי.

<גילי- גלעד כהן: אם אני ארצה לשים אצטרך לסגור משרד רישוי או פעילות אחרת של משרד התחבורה.

עדי קול: יש לי רעיון – אתם יכולים לסגור את הפעילות שלכם בראשון, שהיא לא חוקית כי אתם מבקשים כסף מהעירייה.

<גילי- גלעד כהן: המשרד בראשון לא עולה לי כסף.

עדי קול: נכון, אבל זה לא חוקי.

<דוד תמיר: זה גם לא נכון שהוא לא חוקי.

<דוד תמיר: משרד התחבורה לא פועל בצורה מנוגדת לחוק.

<איתמר לוין: יש פתרון בלי תקציב.

<איתמר לוין: אני רוצה לשאול אותך שאלה נורא נחמדה, מר תקציב.

<איתמר לוין: אם עכשיו אנחנו אומרים לך שבחודש הקרוב לא עולה כסף, בתור משרד התחבורה.

<איתמר לוין: יהיה לך מקום, יהיה לך קנקן קפה, מזגן, מה שאתה רוצה.

<איתמר לוין: מקובל עליך?

<איתמר לוין: החבר'ה יוכלו לצאת לטסטים?

<גילי- גלעד כהן: תסביר בחודש הקרוב.

<איתמר לוין: חודש מהיום – חודשיים אם תצטרך – עד שתגמרו את - - -

<גילי- גלעד כהן: ואחר כך?

<איתמר לוין: אבל בוא נפתור קודם את הבעיה הזאת.

<איתמר לוין: חודשיים יש לך זמן לפתור.

עדי קול: אני מרגישה שלא באת לפתור את הבעיה, לא את בעיית הטסטים ולא את בעיית המשרד.

עדי קול: אז תן לי שתי תשובות לשתי השאלות - בלי להפריע.

עדי קול: נשמע את התשובות ונראה אם אנחנו מקבלים אותן, ואם לא – אנחנו ממשיכים.

<גילי- גלעד כהן: יציאה לטסטים - משרד התחבורה ימשיך בהתנהלות מול רחוב היצירה 1.

<גילי- גלעד כהן: יגיד ראש העיר שזה לא מקובל ולא - - -

<שמעון גפסו: אמרתי, אמרתי.

<שמעון גפסו: אוציא לך בכתב בתוך 30 שניות.

עדי קול: לא, יש לנו את זה בפרוטוקול.

<שמעון גפסו: אוציא לו את זה בכתב למשרד.

<גילי- גלעד כהן: משרד התחבורה יפנה באמצעים המקובלים, בדרך שמשרד ממשלתי מתנהל – דרך מינהל הדיור הממשלתי – כדי למצוא מקום חלופי אחר.

חנא סוייד: יש לך הערכה כמה זמן?

<גילי- גלעד כהן: אני יכול לנסות לעשות את זה כמה שיותר מהר - - -

חנא סוייד: בין שנה לשנתיים?

<גילי- גלעד כהן: לא.

<גילי- גלעד כהן: אני יכול לנסות לזרז את התהליך ולשים את האנשים שלנו.

<גילי- גלעד כהן: לא יודע – חודש, חודש וחצי.

<יצחק שדה: חודש, חודש וחצי לא יוצאים לטסטים – אתם יודעים מה המשמעות של הדבר הזה?

<גילי- גלעד כהן: תבין – זה לא שאני בא אליך לבית ומשכיר ממך חדר.

<גילי- גלעד כהן: זה משרד ממשלתי.

<יצחק שדה: אבל היו להם את המשרדים שלהם.

<יצחק שדה: אנחנו נותנים להם את המשרדים חזרה.

<גילי- גלעד כהן: אנחנו לא רוצים את המשרדים חזרה.

עדי קול: אני לא רוצה לבקש מכם להפסיק, אבל ביקשנו ממנו לתת תשובות.

עדי קול: אם לא נקבל אותן נדבר אתו, אבל תנו לו לסיים את התשובה השניה.

עדי קול: לגבי נצרת הוא עוד לא ענה.

חנא סוייד: אם הראשונה היא ככה, אז איך השניה?

עדי קול: בסדר, אבל לפחות נדע מה התשובה.

עדי קול: קודם אני רוצה להבהיר.

עדי קול: קודם אמרת תאריך – 1 ביוני.

עדי קול: האם אתה מוכן לעמוד ב-1 ביוני?

<גילי- גלעד כהן: 1 ביוני זה לא אפשרי.

עדי קול: אבל אמרת שביצירה - - -

<גילי- גלעד כהן: ביצירה זה אפשרי כי המקום כבר באמצע שיפוצים.

<גילי- גלעד כהן: עכשיו צריך להתחיל מחדש.

<שמעון גפסו: אבל למה אתה לא שואל לפני?

<שמעון גפסו: למה אתה לא בודק את התב"ע לפני זה?

<שמעון גפסו: זה מוסך.

<דוד תמיר: כבוד היושבת-ראש, אם תיתנו לנו לצאת רגע לבדוק את זה עם מנהל אגף הרישוי נבדוק את זה וניתן תשובה.

<שלומית אבינוח: זו הסיבה שביקשנו שיהיה בדיון.

<שלומית אבינוח: התעקשתי על זה וגם כתבנו את זה.

<שמעון גפסו: זו בדיוק הסיבה למה הוא לא הגיע.

<שמעון גפסו: אם אתם לא מבינים – זאת הסיבה שהוא לא הגיע.

<שלומית אבינוח: הוא היה בשבוע שעבר, כשאתה לא היית.

<שמעון גפסו: גברתי, אני לא יכול להתחלק לשניים.

<שמעון גפסו: שלחתי את היועץ הבכיר שלי.

עדי קול: דרך אגב, גם בפעם שעברה עשינו הפסקה.

עדי קול: עשינו את כל ההצגה, ונעשה אותה שוב – יצאו, יחזירו לי תשובה.

עדי קול: אנחנו מבקשים לדעת איפה ומתי יוכלו לחזור לעשות טסטים, אבל עם מקום מדויק.

עדי קול: והשאלה השניה שלנו.

<ראמז ג'ראיסי: אם אתם צריכים חודשיים-שלושה כדי להתארגן, אני מוכן לתת לכם אולם אצלי באחד מנכסי העירייה, שתתפקדו במהלך החודשיים-שלושה עד ש- - -

<מוני מעתוק: אסור לך.

<ראמז ג'ראיסי: אני לא מוציא כסף.

<מוני מעתוק: זה לא משנה.

עדי קול: בסדר, הם לא יסכימו לזה ממילא.

<ראמז ג'ראיסי: אז תבקר אותי.

<מוני מעתוק: זה לא קשור לביקורת.

<מוני מעתוק: חוקית אסור לך.

<ראמז ג'ראיסי: בסדר.

<ראמז ג'ראיסי: אני מוכן לעשות את זה ולשאת באחריות החוקית.

<מוני מעתוק: הוא יושב בכנסת ישראל ואומר שהוא עובר על החוק.

<ראמז ג'ראיסי: לספק מקום - וגם גפסו יהיה מוכן לעשות את זה – לספק מקום לתקופת חודשיים-שלושה באתר עירוני עד שתכשירו מקום אחר.

<שמעון גפסו: אני לא מוכן, אני לא מוכן לעשות עבירות על החוק.

עדי קול: שמענו.

עדי קול: לא קיבלתי עדיין תשובה - - -

חנין זועבי: אולי בגלל שעשית - - -

<שמעון גפסו: סליחה?

<שמעון גפסו: מה עשיתי, מה הפריע לך שלא עשיתי לפי החוק, גברת חנין?

<שמעון גפסו: כל מה שאני עושה זה לפי החוק.

<שמעון גפסו: מה שאת עושה זה לא לפי החוק.

חנין זועבי: כן.

<שמעון גפסו: כן, מה שאת עושה.

<שמעון גפסו: לנסוע על ה"מרמרה" זה לפי החוק?

חנין זועבי: עכשיו הדעות הפוליטיות שלך - - -

<שמעון גפסו: נכון.

<שמעון גפסו: אז אנחנו לא רוצים להגיע דרך התחבורה, דרך משרד הרישוי, ל"מרמרה".

<שמעון גפסו: אני מבקש, אל תדברי על מה אני עושה לפי החוק.

<שמעון גפסו: מי שלא פועל לפי החוק זו את.

חנין זועבי: אז זה מה שדוחף אותך.

<ג'מאל נסאר: עכשיו זה לא מעניין אותנו.

עדי קול: שמעון, אבקש ממך לצאת.

עדי קול: חנין, אם עוד פעם אחת תתחילי את הדיון הזה – זה גם היה בפעם שעברה – אני אפסיק את זה.

עדי קול: אתם מנהלים פה ויכוח שהוא ויכוח לא ראוי.

<איתמר לוין: יש לי פתרון, פתרון לזה.

<איתמר לוין: רק אגיד לך מה.

עדי קול: לא.

עדי קול: אני מבקשת שתיתנו לי לסיים את הדיון.

עדי קול: ביקשתי תשובה מנציג משרד התחבורה ואתם לא נותנים לו לענות.

עדי קול: אתן לכם רשות דיבור, אבל מי שידבר עכשיו לא יקבל רשות דיבור בכלל.

עדי קול: אני אומרת את זה לכולם.

עדי קול: אנחנו ועדה שפועלת כראוי.

עדי קול: אני באמת מבקשת.

עדי קול: תודה.

<גילי- גלעד כהן: משרד התחבורה לא יוכל לפתוח משרד רישוי בנצרת או בנצרת עלית אם הוא יישא בהוצאות.

<גילי- גלעד כהן: הוא לא יכול להעמיד מתקציבו משרד רישוי בנצרת או בנצרת עלית.

<גילי- גלעד כהן: המשמעות היא שאם משרד התחבורה כן יחליט לפתוח - וההחלטה אם לפתוח בנצרת או בנצרת עלית היא של משרד התחבורה – זה לסגור משרד רישוי במקום אחר שעולה לו כסף.

<גילי- גלעד כהן: לא בראשון לציון, כי שם זה לא עולה לו כסף.

<גילי- גלעד כהן: זה דבר ראשון.

<גילי- גלעד כהן: לגבי הטסטים – נדע לתת מקום.

<גילי- גלעד כהן: צריכים להבין שיש הבדל תקציבי משמעותי מאוד בין מקום יציאה לטסטים שהוא משרד של 10 מטר רבוע לבין משרד רישוי שמעסיק פקידות והוא צריך להיות עם מקום לקבלת קהל וכו'.

עדי קול: אני יכולה לתת לכם עכשיו חמש דקות כדי לחזור אלי עם תשובה של תאריך – מתי ואיפה אפשר יהיה להפעיל טסטים באזור?

עדי קול: אני לא מקבלת את התשובה השניה, אבל אני רוצה תשובה לשאלה הראשונה.

<גילי- גלעד כהן: תגדירי לי "באזור".

<גילי- גלעד כהן: נצרת ונצרת עלית זה אותו אזור?

עדי קול: אני קודם כול רוצה שבנצרת או נצרת עלית יהיה פתרון מהיר.

עדי קול: זה פתרון הזמני, ואני מגדירה את זה כפתרון זמני.

עדי קול: לגבי התשובה השניה, שלא מקובלת עלי, אנחנו מבקשים לקיים דיון בשבוע הבא עם מנכ"ל משרד התחבורה ולקבל תשובה על הדבר הזה.

עדי קול: אם אנחנו רוצים סמל היסטורי – תסגרו במקום אחר ותפתחו בנצרת.

עדי קול: יש פה תהליך ארוך.

עדי קול: על זה נקיים דיון בשבוע הבא.

עדי קול: חמש דקות הפסקה.

<מיכל יהב: לפני ההפסקה אני מבקשת להתייחס למשהו חשוב מבחינת משרד הפנים שנאמר כאן.

<מיכל יהב: אני מבקשת להבהיר שנשלח מכתב בעניין השכירות מטעם העירייה למנכ"ל עיריית נצרת עלית ע"י עורך דין דרור לוינגר, שהוא עוזר ראשי ליועץ המשפטי במשרד הפנים.

<מיכל יהב: הוא ביקש להבהיר שאין מניעה עקרונית שהעירייה תתקשר בהסכם שכירות עם הדיור הממשלתי לצורך הקמת שלוחה של משרד הרישוי.

<מיכל יהב: העירייה גם פטורה ממכרז כשהיא משכירה מקרקעין למדינה.

<מיכל יהב: אבל, בדיוק כמו בנושא של מינוי עובדים, מכיוון שאנחנו מדברים בשירות שהוא לא שירות שהעירייה אמורה לספק לתושביה, צריך לוודא שהעירייה לא נושאת בעלויות בשום צורה.

<מיכל יהב: כגון: דמי שכירות, עלויות אחזקה, מסים וכל עלות אחרת שקשורה בהפעלה של משרד הרישוי.

עדי קול: אז צריך למצוא כסף.

עדי קול: חמש דקות הפסקה.

עדי קול: התאריך שנצרב פה הוא 1 ביוני, אני רוצה שנמצא דרך לעשות את זה ב-1 ביוני.

<גילי- גלעד כהן: ביורוקרטית זה בלתי אפשרי.

<גילי- גלעד כהן: צריכים לזכור שלא אני, גילי כהן, פונה למישהו אחר ומשכיר ממנו בית.

עדי קול: כל התהליך כבר נעשה, ויש מקום שבו זה פעל בעבר.

עדי קול: מקומות קיימים, אנחנו רק צריכים לראות תהליך.

עדי קול: תודה רבה.

עדי קול: הפסקה.

עדי קול: אני מחדשת את הדיון.

עדי קול: בבקשה, בואו נעשה דיון אמיתי, כי הם היו בחוץ וניסו למצוא פתרון.

עדי קול: לנושא המשרד בנצרת – אנחנו לא פותחים אותו עכשיו.

עדי קול: אנחנו עושים דיון ודורשים ממנכ"ל התחבורה להגיע הנה ולהסביר לנו למה כל השנים האלה לא נפתח משרד בנצרת.

עדי קול: סגרנו את הנקודה הזאת.

עדי קול: עכשיו לגבי הטסטים.

<גילי- גלעד כהן: לגבי מקום היציאה לטסטים - החל ממחר נשלח את הנציגים שמטפלים בדבר הזה במשרד.

<גילי- גלעד כהן: נחפש מקום בנצרת או בנצרת עלית.

<גילי- גלעד כהן: ימצאו את המקום, יפעלו בכל הדרכים שצריכים לפעול.

<גילי- גלעד כהן: יש פרוצדורה שצריכה לעבור דרך מינהל הדיור הממשלתי, לחתום חוזה אתנו ואתם, לשלם.

<גילי- גלעד כהן: למשרד יש הגבלה תקציבית והוא יעמוד בה.

<גילי- גלעד כהן: אנחנו יכולים להתחייב שנעשה כל מאמץ לפתוח את זה עד 1 ביולי.

<ג'מאל טאטור: יולי?

<ג'מאל טאטור: אנשים לא יצאו לטסטים עד אז.

<ג'מאל טאטור: אתה יודע את זה?

חנא סוייד: אנשים כבר רעבים לפת לחם.

חנא סוייד: האיש הזה בכה.

חנין זועבי: תשלמו משכורות עד ה-1 ביולי.

<גילי- גלעד כהן: אנחנו נפתח עד 1 ביולי.

<גילי- גלעד כהן: יכול מאוד להיות שזה יהיה גם בשבוע הבא, אבל זה לא תלוי בי.

<גילי- גלעד כהן: אנחנו נעשה כל מאמץ לפתוח את זה כמה שיותר מהר.

<יעקב פוני: אפשר להעלות רעיון פשרה?

<יעקב פוני: אולי נצטרף לסיור של משרד התחבורה ולחפש מקום מיידי, מקום חלופי מתאים, שגם יהיה מתואם על-ידיכם ולפתוח את זה מיד.

<ג'מאל טאטור: כרגע אנחנו בלי עבודה.

<ג'מאל טאטור: אתם לא יכולים למשוך את זה.

<יצחק שדה: למה אתה צריך לחפש מקום אם אתה חוזר בחזרה למקום שהם יצאו ממנו?

עדי קול: עניתי לך על השאלה הזאת, ואתה כבר שאלת אותה חמש פעמים.

עדי קול: זה בלתי אפשרי, אם זה היה אפשרי היינו פותחים.

<יצחק שדה: אבל למה הוא צריך לחפש אם יש לנו כבר מקום מסודר?

עדי קול: עניתי לך על השאלה הזאת.

<שלומית אבינוח: כשאתם הולכים לסיור, תיקחו גם את ראשי הערים, שיהיה מתואם.

עדי קול: התאריך היום הוא 21 במאי.

עדי קול: כולנו יודעים שה-1 ביוני הוא לא תאריך ריאלי.

עדי קול: אין להם מקום כרגע, המקום שהם בנו עליו לא עבד.

עדי קול: אני יכולה שוב להגיד 1 ביוני, אבל אני אבזה את הוועדה כי זה לא יקרה.

עדי קול: 1 ביולי זה ארוך.

עדי קול: השאלה היא כמה מוקדם אתה יכול לעשות את זה.

<גילי- גלעד כהן: אנחנו נעשה את זה כמה שיותר מוקדם.

<גילי- גלעד כהן: אני מבקש - יפנו לראש עיריית נצרת ולראש עיריית נצרת עלית בבקשה שייתנו את האנשים שלהם כדי לסייע לחפש מקום מתאים, שישתפו פעולה.

<שמעון גפסו: אנחנו נשתף פעולה.

<ראמז ג'ראיסי: אני מבטיח לך, דקה אחרי הפנייה תקבל התייחסות.

חנין זועבי: מי יפנה לראשי הערים?

עדי קול: משרד התחבורה יפנה.

<יעקב פוני: אבל שתהיה גם מעורבות פעילה של ארגון המורים, שיהיו שותפים לכל הנעשה.

עדי קול: בסדר, זה לא יהיה טיול שנתי.

<יעקב פוני: לא טיול שנתי, אבל שתהיה פעילות.

עדי קול: צריך למצוא מי, כיוון שאנחנו אומרים ארגון ומגיעים לפה 20 ולכל אחד יש דעה.

<יעקב פוני: יש פה נציגות.

עדי קול: תתחיל השאלה אם אתה מוסמך, לא מוסמך.

<קריאות: הוא מוסמך.

עדי קול: אם הוא מוסמך, אשמח אם הוא יוזמן לבחון את המקום באופן ראוי.

<קריאה: מי זה "הוא"?

<יעקב פוני: ג'מאל טאטור, יושב-ראש הארגון.

עדי קול: בשבוע הבא אנחנו מזמנים דיון בנושא השאלה השניה שלא קיבלנו עליה תשובה.

עדי קול: אנחנו מזמינים את מנכ"ל משרד התחבורה להסביר לנו מתי ייפתח משרד בנצרת.

עדי קול: כרגע התאריך הוא 1 ביולי, כי זה התאריך שקיבלנו.

עדי קול: אני רוצה לקבל בשבוע הבא עדכון.

עדי קול: אמרת שזה עד ה-1 ביולי, אני חושבת שאחרי שבוע אתם יכולים לבדוק מקום.

עדי קול: אני מבינה שיש אילוצים טכניים, אבל למצוא מקום בשבוע אפשר.

עדי קול: אז אני רוצה בשבוע הבא גם דיון על איפה המקום ומתי הוא יפתח.

עדי קול: תודה רבה.

עדי קול: ניפגש גם בשבוע הבא.

עדי קול: אני נועלת את הישיבה.